جاری ییل نینگ دستلبکی 4 آییده اروپا بیرلیگی (اتفاقی) گه قاچاق یوللر آرقه لی کیریب بارگن لر سانی انچه کوپ بولگن.
مرکزی پولندنینگ پایتختی ورشووده جایلشگن اروپا بیرلیگی چیگره قوریقلش آژانسی فرونتیکس Frontex جاری ییل نینگ دستلبکی 4 آییده اروپا بیرلیگی (اتفاقی) گه قاچاق یوللر آرقه لی کیریب بارگن قاچاق سانی نینگ اوتگن ییل گه قره گنده 30 فایز کوپه ییب 80 مینگ 700 گه ییتگن لیگینی بیلدیردی.
فرونتیکس تامانیدن بیریلگن بیاناتده دستلبکی معلوماتگه کوره ایلک 4 آیده اروپا اتفاقی نینگ تشقی چیگره سیده تثبیت ایتیلگن ناقانونی روشده چیگره دن اوتیش نینگ 2016 دن بوگونگچه یانگ یوکسک درجه گه ییتگن لیگی قید ایتیلدی.
جاری ییل نینگ ایلک 4 آییده اینگ کوپ اورته ییردینگیزی گذرگاهی ترجیح ایتیلگن. اوشبو یولدن 42 مینگ 165 کیشی اروپا بیرلیگی اولکه لریگه اوتیب بارگن.
بو سان ایسه اوتگن ییل نینگ خوددی شو باسقیچی گه کوره 292 فایز کوپه یگن بولدی. اورته ییر دینگیزی آرقه لی اینگ کوپ گینه، پاکستان و ساحل عاج دن کیلگن.
ایککینچی اورینده گی غربی بالکانلر آرقه لی کیلگنلرنینگ سانی 21 فایز کمه ییب 22 مینگ 546 ته بولگن. بو یول ارقه لی اینگ کوپ سوریه و افغانستانلیکلر بارگن.
اوچونچی ایسه شرقی اورته ییر دینگیزی آرقه لی کیلگنلرنینگ سانی هم 31 فایز کمه ییب 7 مینگ 856 ته بولگن. شرقی اورته ییر دینگیزی آرقه لی اینگ کوپ سوریه لیک، افغانستانلیک و فلپینلیکلر بارگن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
